《题林进士玉芝西涧小隐》
宋代·连文凤

小山寻杖屦，璧水叹荆榛。结屋依泉石，弹冠谢俗尘。

伤心天宝事，散发义熙民。芝岭甘幽旷，桃源慕隐沦。

田园谋老计，花竹结芳邻。孔孟惟忧道，夷齐不患贫。

无官劳远梦，有地著閒身。来往唐冠带，留题汉缙绅。

知君易尚在，吾亦守吾真。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。